sagorsarker/bangla-wikipedia huggingface dataset:
ক্যানন এভি-১

ক্যানন এভি-১ হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাইক্যাননের। সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই।ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত। এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।
যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।
এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।
হিবা নবাব

হিবা নবাব (জন্ম: ১৪ নভেম্বর ১৯৯৬) হচ্ছেন একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক "তেরে শেহেরে ম্যায়-এ" "আমায়া" চরিত্রে অভিনয় করেছেন, তার বিপরীতে ধ্রুব ভাণ্ডারী অভিনয় করেছেন। তিনি শিশু অভিনেত্রী হিসেবে বেশ কয়েকটি টেলিভিশন ধারাবাহিকে অভিনয় করেছেন, যার মধ্যে উল্লেখযোগ্য হলো: "সাত ফেরে", "লো হো গায়ি পূজা ইস ধর কি" এবং "শসসস... কোয়ি হ্যায়"। তিনি চ্যানেল ভি ইন্ডিয়ার "ক্রেজি স্টুপিড ইশক-এ" অনুষ্কা আতওয়ালের চরিত্রে অভিনয় করেছেন। তিনি জি টিভিতে সম্প্রচারিত "মেরি সাসু মা" ধারাবাহিকে প্রধান চরিত্রে অভিনয় করেছেন। বর্তমানে তিনি সাব টিভিতে প্রচারিত এডিট ২ প্রোডাকশনের কমেডি ধারাবাহিক "জিজাজি ছাদ পর হ্যায়-এ" অভিনয় করছেন।
তিরুপতি বিমানবন্দর

তিরুপতি আন্তর্জাতিক বিমানবন্দর , (আইএটিএ: টিআইআর, আইসিএও: ভিওটিপি) ভারতের অন্ধ্রপ্রদেশ রাজ্যের তিরুপতি শহরতলী রেনগিন্টায় অবস্থিত একটি আন্তর্জাতিক বিমানবন্দর। বিমানবন্দরটি তিরুপতি থেকে ১৪ কিমি (৮.৭ মাইল) দূরে অবস্থিত এবং ভেঙ্কটেশ্বর মন্দির থেকে ৩৯ কিলোমিটার (২৪ মাইল) দূরে অবস্থিত। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৩ তম ও ভারতের ৪৩ তম ব্যস্ত বিমানবন্দর। 
তিরুপতি বিমানবন্দর ১৯৭৬ সালে প্রতিষ্ঠিত হয়। তারপর ভারতের প্রধানমন্ত্রী পি. ভি. নারসীমহা রাও ১৯৯৩ সকলঘ ₹১১ কোটি ১১ লাখ টাকা খরচে একটি নতুন টার্মিনাল ভবন, রানওয়ে সম্প্রসারণ এবং একটি রেডিও টাওয়ারের ভিত্তি প্রস্তর স্থাপন করেন। সম্প্রসারিত বিমানবন্দরটি ১৯৯৯ সালে ভারতের তৎকালীন প্রধানমন্ত্রী অটল বিহারী বাজপেয়ী যাত্রী পরিবহনের জন্য খোলে দিয়েছিলেন।
গরুডা টার্মিনাল নামে একটি নতুন সমন্বিত টার্মিনাল গড়ে ১৬ হাজার ৫০০ মিটার (১৭৮,০০০ বর্গফুট) এলাকায় ১৭৫ কোটি (২৮ মিলিয়ন মার্কিন ডলার) মূল্যের অভ্যন্তরীণ টার্মিনালের সাথে নির্মিত হয়েছিল। টার্মিনালটি ৫০০ গার্হস্থ্য এবং ২০০ আন্তর্জাতিক যাত্রী একযোগে পরিচালনা করতে পারে। . টার্মিনালটির ভিত্তি প্রস্তর স্থাপন করেছিলেন অক্টোবর ২০১০ সালে ভারতের তৎকালীন প্রধানমন্ত্রী মনমোহন সিংহ। ২০১২ সালে নির্মাণ শুরু হয়, এবং ভারতের বর্তমান প্রধানমন্ত্রী নরেন্দ্র মোদীর মাধ্যমে টার্মিনাল উদ্বোধন করা হয় ২২ অক্টোবর ২০১৫ সালে। তিরুপতি বিমানবন্দরটি ২০১৭ সালের জুন মাসে ভারত সরকারের দ্বারা একটি আন্তর্জাতিক বিমানবন্দর হিসাবে ঘোষণা করা হয়। 
১৭ সেপ্টেম্বর ২০১৩ সালে, স্পাইসজেট ফ্লাইট ১০৪৭, হায়দ্রাবাদ থেকে তিরুপতি পর্যন্ত নির্ধারিত ফ্লাইটে চালনা করে, টেকনিক্যাল বিষয়গুলির কারণে স্যান্ডিপিটের মধ্যে অবতরণ করে রানওয়ে বন্ধ করে। ফ্লাইটে থাকা ৬০ জন যাত্রী ছিলেন নিরাপদ। 
১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমাণ কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল। .
২০১৫-১৬ সালে রাজ্যের বার্ষিক এক্সিলেন্স অ্যাওয়ার্ডস বিভাগের আওতায় বিমানবন্দরটিকে সেরা পর্যটক বন্ধুত্বপূর্ণ বিমানবন্দর হিসেবে ভূষিত করা হয়।
আতাউর রহমান খান কায়সার

আতাউর রহমান খান কায়সার (৭ সেপ্টেম্বর ১৯৪০ - ৯ অক্টোবর ২০১০) হলেন বাংলাদেশের একজন প্রখ্যাত রাজনীতিবিদ ও কূটনীতিবিদ। বাংলাদেশের স্বাধীনতা যুদ্ধের অন্যতম সংগঠক কায়সার ছিলেন পূর্ব পাকিস্তান জাতীয় পরিষদের সদস্য এবং বাংলাদেশ আওয়ামী লীগের সভাপতিমন্ডলীর অন্যতম প্রতিনিধি।
আতাউর রহমান ১৯৪০ সালের ৭ সেপ্টেম্বর তত্কালীণ ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) চট্টগ্রাম জেলার আনোয়ারার বারখাইন গ্রামে জন্মগ্রহণ করেন। তার মেয়ে ওয়াসিকা আয়শা খান বাংলাদেশ জাতীয় সংসদে সংরক্ষিত মহিলা আসনের একজন সদস্য।
১৯৬৩ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ পাস করেন।
তিনি ১৯৬৯ সালে চট্টগ্রামের রাজনীতিবিদ এম এ আজিজের হাত ধরে আওয়ামী লীগে যোগ দেন। তিনি ১৯৭০ সালে আনোয়ারা-বাঁশখালী-কুতুবদিয়া আসন থেকে এমএনএ নির্বাচিত হন। তিনি ১৯৯২, ১৯৯৭, ২০০২ ও ২০০৯ সালে গঠিত বাংলাদেশ আওয়ামী লীগের কেন্দ্রীয় কমিটির গুরুত্বপূর্ণ সদস্য ছিলেন। বাংলাদেশের স্বাধীনতার পর তিনি চট্টগ্রাম দক্ষিণ জেলা আওয়ামী লীগের সাধারণ সম্পাদক হন ও পরে কেন্দ্রীয় আওয়ামী লীগের অর্থসম্পাদক হিসেবে দায়িত্ব পালন করেন। ১৯৯৬ সালে বাংলাদেশ সরকার তাকে প্রথমে রাশিয়ায় এবং পরে দক্ষিণ কোরিয়ায় রাষ্ট্রদূত নিযুক্ত করে। তিনি ২০০২ সালে আওয়ামী লীগের কেন্দ্রীয় পরিষদ এর প্রেসিডিয়াম সদস্য নির্বাচিত হন।
২০১০ সালের ২৮ আগস্ট কক্সবাজারে ওসমান সরোয়ার আলম চৌধুরীর অন্ত্যেষ্টিক্রিয়ায় অংশ নিয়ে চট্টগ্রাম ফেরার পথে চট্টগ্রাম-কক্সবাজার মহাসড়কের চকরিয়ায় সড়ক দুর্ঘটনায় গুরুতর আহত হন তিনি। কয়েকদিন চট্টগ্রাম মেডিকেল কলেজ হাসপাতালে চিকিৎসা দেওয়ার পর উন্নত চিকিৎসার জন্য তাকে সিঙ্গাপুরে পাঠানো হয়। এরপর সেপ্টেম্বরের মাঝামাঝি তাকে ঢাকায় এনে অ্যাপোলো হাসপাতালে চিকিৎসা দেওয়া হয় এবং পরে ৩ অক্টোবর তাকে আবারও চট্টগ্রাম মেডিকেল কলেজ হাসপাতালে ভর্তি করানো হয়। ২০১০ সালের ৯ অক্টোবর চট্টগ্রাম মেডিকেল কলেজ হাসপাতালে তার মৃত্যু হয়।
বার্নপুর ক্রিকেট ক্লাব মাঠ

বার্নপুর ক্রিকেট ক্লাব মাঠ হল ভারতের পশ্চিমবঙ্গ রাজ্যের বার্ণপুরে অবস্থিত একটি বহুমুখী ক্রীড়াঙ্গন। এই মাঠে ফুটবল, ক্রিকেট ও অন্যান্য ম্যাচ আয়োজিত হয়। এটি প্রথম শ্রেণীর একটি ক্রিকেট স্টেডিয়াম। এখানে প্রথম শ্রেণীর ও ক-তালিকাভুক্ত যে ক্রিকেট ম্যাচগুলি আয়োজিত হয়েছিল, সেগুলি হল:
এরপর থেকে ২০০৪ সাল পর্যন্ত মাঠটি অন্যান্য খেলার জন্য ব্যবহৃত হয়।
দৈনিক সংবাদ (বাংলাদেশ)

দৈনিক সংবাদ বাংলাদেশ থেকে প্রকাশিত প্রাচীনতম দৈনিক পত্রিকাগুলোর একটি, যেটি ১৯৫১ সালের ১৭ মে তারিখে প্রথম প্রকাশিত হয়। বাংলাদেশের রাজধানী ঢাকা থেকে প্রকাশিত এই পত্রিকাটির বর্তমান প্রকাশক হিসাবে দায়িত্বে আছেন আলতামাস কবির।
খায়রুল কবিরের সম্পাদনা ও নাসিরউদ্দিন আহমদ ব্যবস্থাপনায় ইস্ট পাকিস্তান প্রেস, ২৬৩ বংশাল রোড, ঢাকা থেকে ২ জ্যৈষ্ঠ ১৩৫৮ (১৭ মে ১৯৫১) তারিখে ২ আনা মূল্যের ৬ পৃষ্ঠার এই পত্রিকাটি প্রথম মুদ্রিত ও প্রকাশিত হয়।
পূর্ব পাকিস্তানের সকল প্রগতিশীল আন্দোলনের সঙ্গে এই পত্রিকাটি একাত্ম থাকায় এর দপ্তরে প্রায়শই পুলিশের অভিযান পরিচালিত হতো এবং পাকিস্তানি শাসকগোষ্ঠী বরাবরই এর প্রতি বিরূপ ছিল। ১৯৭১ সালের ২৫ মার্চ এই পত্রিকার প্রেস, মেশিনপত্র, অফিস আগুনে পুড়িয়ে দেওয়া হয়, যাতে একই সাথে নিহত হন সাংবাদিক শহীদ সাবের।
দৈনিক সংবাদের নিয়মিত আয়োজনে রয়েছেঃ
রাজভবন (মুম্বই)

মুম্বই রাজভবন হচ্ছে মহারাষ্ট্রের রাজ্যপালদের সরকারি বাসভবন। এটি মহারাষ্ট্রের রাজধানী মুম্বইয়ের মালবার পাহাড়ে অবস্থিত। এই রাজভবনটি সমুদ্রের পাশে গাছগাছালীর দ্বারা পরিবেষ্টিত অবস্থায় অরণ্যানীর মধ্যে অবস্থান করছে। এই স্থানটিতে কিছু ঐতিহ্যবাহী বাংলো, বৃক্ষ, বৃহৎ চত্বর এবং সমুদ্র সৈকত রয়েছে।
মহারাষ্ট্রের বর্তমান রাজ্যপাল হলেন সি. বিদ্যাসাগর রাও।
এই সরকারি বাসভবনটি, ঐতিহাসিক বম্বে দুর্গেরই অংশবিশেষ, যা ব্রিটিশ রাজ সময়ে ১৭৫৭ সাল পর্যন্ত বম্বে রাজ্যপালদের বাসভবন হিসেবে ব্যবহৃত হত। তারপর রাজ্যপালদের বাসভবনকে এখান থেকে সরিয়ে এপোলো রোডের গ্রেট ওয়েস্টার্ন বিল্ডিংয়ে, অতঃপর ১৮৮৩ সালে শেষমেশ মালবারে স্থানান্তর করার পূর্বে "পারেলে" (বর্তমান হাফকিন ইনস্টিটিউট এলাকা) নিয়ে যাওয়া হয়।
রাজভবন (হিমাচল প্রদেশ)

হিমাচল প্রদেশ রাজভবন যা পূর্বে ব্যারেন্স আদালত ছিল, হচ্ছে হিমাচল প্রদেশের রাজ্যপালদের সরকারি বাসভবন। এটি হিমাচল প্রদেশের রাজধানী শিমলায় অবস্থিত।
বর্তমান সময়ের রাজভবনটি পূর্বে ব্যারেন্স আদালত নামে পরিচিত ছিল। ১৯৭১ সালে হিমাচল যখন পূর্ণাঙ্গ প্রদেশ হিসেবে আত্মপ্রকাশ করে, তখন পিটারহোফ রাজভবন হিসেবে ব্যবহৃত হত। একটি অগ্নিকান্ডে ভবনটি ক্ষতিগ্রস্ত হবার পর, এই রাজভবনকে সরিয়ে ব্যারেন্স আদালত ভবনে নিয়ে আসা হয়।
ব্রিটিশ ভারতের প্রধান সেনাপতি এডওয়ার্ড ব্যারেন্স-এর নামানুসারে রাজভবনটির নামকরণ করা হয়। এটি একটি নব্য-টিউডর কাষ্ঠ-কাঠামোর ভবন।
নোলান গোল্ড

নোলান গোল্ড (জন্ম অক্টোবর ২৮, ১৯৯৮) একজন মার্কিন অভিনেতা। তিনি মার্কিন টেলিভিশন চ্যানেল এবিসিতে প্রচারিত জনপ্রিয় হাস্যরসমূলক ধারাবাহিক "মডার্ণ ফ্যামিলি"-এ "লুক ডানফি" চরিত্রের সর্ব কনিষ্ঠ সহোদর হিসেবে অভিনয় করার জন্য পরিচিত।
গোল্ডের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি এঞ্জেলা এবং এডউইন গোল্ড দম্পতির সন্তান। তার বাবার সামরিক কর্মজীবনের কারণে, তার জন্মের কিছু কাল পরেই তাকে এবং তার পিতা-মাতাকে আলবানিয়ার ফিনিক্স শহরে চলে আসতে হয়েছিল। যখন গোল্ডের পাচঁ বছর পূর্ণ হয়, তখন তার পারিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসেন। তার বড় ভাই, আইডান গোল্ড-ও একজন অভিনেতা।
যদিও, "মডার্ন ফ্যামিলি" ধারাবাহিকে তার চরিত্রটি মাঝে মধ্যে বোকাটে ধরনের হত, নোলান গোল্ড বিশ্বের সবচেয়ে বৃহৎতম এবং জনপ্রিয় বুদ্ধ্যঙ্কমূলক অলাভজনক সংস্থা মেনসা-এর একজন সদস্য, এবং ২০১২ সালের হিসাব অনুযায়ী, তিনি স্কুলে দ্রুততর ভাবে ১০ম গ্রেড অর্জন করেন। তিনি জনপ্রিয় মার্কিন অনুষ্ঠান "দ্য এলেন ডিজেনেরেস শো"-তে নিদৃষ্ট করেন, তার আইকিউতে স্কোরের পরিমাণ ১৫০। ২০১২ সালে গ্রীষ্মের সময় কালে, মাত্র ১৩ বছর বয়সে তিনি সাধারণ শিক্ষা উন্নয়ন (গেড) পরীক্ষা দেবার মাধ্যমে হাই স্কুল থেকে স্নাতক করেন এবং তিনি বলেন, তিনি অনলাইনে ইন্টারনেট ভিত্তিক কলেজ কোর্স করবেন বলে আশা করছেন।
গোল্ড মাত্র তিন বছর বয়সে বিজ্ঞাপনে অভিনয় করার মাধ্যমে তার অভিনয় কর্মজীবন শুরু করেন। তার সর্বশেষ অভিনীত চলচ্চিত্র সমূহে তিনি মূল ভূমিকায় অভিনয় করেন, সর্বশেষ চলচ্চিত্র গুলো হল "ঘুল" (যেটি মার্কিন লেখক ব্রায়ান কিন এর উপন্যাস অবলম্বনে তৈরী) এবং "স্পেইস বুদ্দিস"। 
২০১৪-১৫ সাল পযন্ত ধারাবাহিকের সিজনের হিসাবে, গোল্ড "মডার্ণ ফ্যামিলি" ধারাবাহিকে তার চরিত্রটিতে অভিনয় করার জন্য প্রতিটি পর্বের জন্য, $৭০,০০০ ডলারেরও বেশি অর্থ পেয়েছেন। অন্যান্য টেলিভিশন ভূমিকার মধ্যে "ইলিভেন্থ আওয়ার" এবং সপ্তাহের সেরা চলচ্চিত্র, "সুইট নাথিং ইন মাই ইয়ার" অন্যতম। 
গোল্ড ডাবল ব্যাস এবং বানজো নামক দুটো বাদ্যযন্ত্র বাজাতে পারেন। তিনি তার প্রথম বানজো গ্রহণ করেন "দ্য এলেন ডিজেনেরেস শো" অনুষ্ঠানটিতে হাজির হওয়ার পরবর্তী কালে, এবং এর ফলে তিনি, তিনি ডিডজেরিডো এবং ম্যান্ডোলিন-এর মত বাদ্য যন্ত্র সমূহ বাজাতে শুরু করেন। এর পর যখন তিনি অনুষ্ঠানটিতে দ্বিতীয় বারের মত হাজির হন তখন তিনি ব্যাক্ত করেন যে, তিনি একটি থেরেমিন অথবা একটি সেতার কেনার কথা ভাবছেন।
কারিশমা শর্মা

করিশমা লাল শর্মা (; জন্ম: ২২ ডিসেম্বর ১৯৯৩) হলেন একজন ভারতীয় টেলিভিশন অভিনেত্রী, যিনি বেশ কয়েকটি হিন্দি টেলিভিশন ধারাবাহিকে এবং কিছু কাব্যগ্রন্থ টেলিভিশন ধারাবাহিকের পর্বে অভিনয় করেছেন। তিনি পবিত্র রিশতা, পেয়ার তুনে কেয়া কিয়া, (সুহীনা চরিত্রে) ইয়ে হ্যায় মোহাব্বতে, লাভ বাই চান্স, আহট (৬ষ্ঠ আসর), এবং র মতো ধারাবাহিকে অভিনয় করেছেন। তিনি লাইফ সাহি হ্যায় নামে একটি ওয়েব সিরিজে একজন দাসীর চরিত্রে অভিনয় করেছেন। সম্প্রতি তিনি আল্ট বালাজীতে প্রচারিত ওয়েব সিরিজ রাগিণীর চরিত্রে অভিনয় করেছেন।
এলিস কমিশন রিপোর্ট

এলিস কমিশন রিপোর্ট হলো তৎকালীন পাকিস্তান সরকার কর্তৃক ১৯৫২ সালের ২১ ফেব্রুয়ারির ঘটনা তদন্তের গঠিত বিচার বিভাগীয় কমিটি কর্তৃক পেশকৃত প্রতিবেদন। এটি বাংলা ভাষা আন্দোলন সম্পর্কিত একমাত্র সরকারি ভাষ্য। এতে কেবলমাত্র ২১ ফেব্রুয়ারি তারিখের ঘটনার ১৮ মিনিট সময়কালের উপর তদন্ত করে প্রতিবেদন দেয়া হয়।
১৯৫২ সালের ২১ ফেব্রুয়ারি তারিখের পর ২২ ফেব্রুয়ারি তারিখেও পুনরায় গুলি চালানো হলে রাজনৈতিক দলগুলোর পক্ষ থেকে তীব্র প্রতিক্রিয়া ব্যক্ত করে এই গুলিবর্ষণের ঘটনার নিরপেক্ষ ও সংশ্লিষ্ট পক্ষের অংশগ্রহণমূলক তদন্ত কমিশন গঠন করে দোষীদের উপযুক্ত বিচার দাবি করা হয়। ফলশ্রুতিতে ১৯৫২ সালের ১৩ মার্চ সরকার একটি ঘোষণা প্রদাণ করে কমিশন গঠনের বিষয়টি নিশ্চিত করেন এবং তাতে বলেন, ‘১৯৫২ সালের ২১ ফেব্রুয়ারি ঢাকায় যে গোলাগুলি হয়, মাননীয় প্রধান বিচারপতি কর্তৃক নির্ধারিত ঢাকা হাইকোর্টের একজন বিচারপতি কর্তৃক তার একটা তদন্ত হওয়া উচিত। এটি নিশ্চিত হওয়ার জন্য যে -
ঘটনার পরস্পরায় প্রধান বিচারপতি তৎকালীন ঢাকা হাইকোর্টে কর্মরত বিচারপতি টমাস হোবার্ট এলিসকে নিয়ে ১৫ মার্চ ১৯৫২ তারিখে এক সদস্যবিশিষ্ট একটি তদন্ত কমিটি গঠন করে ঘটনাটি তদন্তের দায়িত্বে নিয়োজিত করেন এবং ১৭ মার্চ ১৯৫২ তারিখে সরকার পৃথক এক আদেশের মাধ্যমে বিচারপতি এলিসকে তদন্ত কাজ পরিচালনার নির্দেশ প্রদান করেন।
১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন ১৯৫২ তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’
এই তদন্ত কমিশনের রিপোর্টটি সে সময়ের রাজনৈতিক ও ছাত্র সংগঠনসমূহ প্রত্যাখ্যান করে এবং এর সীমাবদ্ধতাসমূহ উল্লেখ করে সমসাময়িক পত্র-পত্রিকায় এ রিপোর্টের বিরূপ সমালোচনা করা হয়।
এলিস কমিশন রিপোর্ট নিয়ে পরবর্তীকালে স্বল্প পরিসরে কিছু গবেষণা কার্য পরিচালিত হয়। ভাষা আন্দোলনের একমাত্র সরকারি এই ভাষ্যটি বাংলায় অনুবাদ করেছে পড়াশোনাভিত্তিক সংগঠন রিডিং ক্লাব। ২০১৮ সালে তরুণ লেখক ও গবেষক রাশেদ রাহম "" শিরোনামে একটি গবেষণা গ্রন্থ প্রকাশ করেছে।
কক্সবাজার জেলার শিক্ষাপ্রতিষ্ঠানের তালিকা

বাংলাদেশের কক্সবাজার জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
কক্সবাজার জেলায় "কক্সবাজার বিশ্ববিদ্যালয়" নামে একটি পাবলিক বিশ্ববিদ্যালয় স্থাপনের জন্য ৪ অক্টোবর ২০২৩ তারিখে UGC কর্তৃক সুপারিশ করা হয়েছে। বেসরকারি পর্যায়ে কক্সবাজার ইন্টারন্যাশনাল ইউনিভার্সিটি নামে একটি প্রাইভেট বিশ্ববিদ্যালয় রয়েছে।
হ্যারি ভেরেলেস্ট

হ্যারি ভেরেলেস্ট (১১ ফেব্রুয়ারি ১৭৩৪ - ২৪ অক্টোবর ১৭৮৫) হলেন ভারতে ব্রিটিশ শাসনামলের একজন প্রশাসক যিনি ১৭৬৭ সাল থেকে ১৭৬৯ সাল পর্যন্ত বাংলার গভর্নর হিসাবে দায়িত্ব পালন করেন।
ওরুচুবান এবিচু

ওরুচুবান এবিচু(জাপানি:おるちゅばんエビちゅ, Oruchuban Ebichu) একটি জাপানি ধারাবাহিক মাঙ্গা। ইতোউ রিসা(伊藤理佐, Itou Risa) ১৯৯০ সালে এটি প্রথম লেখা শুরু করেন। এই কমিকস্ গিগা অ্যান্ড চান(Giga&chan) নামক সাপ্তাহিক পত্রিকায় ১৯৯০ থেকে ২০০৭ সাল পর্যন্ত প্রকাশিত হয়। ১৯৯৯ ফুটাবাসা প্রকাশনী মধ্যে ১৫ তানকোবোন ভলিউমে প্রকাশনা করা হয়েছিল। এটি অক্টোবরে ১৯৯৯ সালে জাপানি টিভি চ্যানেল ডাইরেক্ট টিভিতে (Direct TV) প্রচারিত হয়েছিল। এর গল্প হল গৃহশিক্ষক হ্যামস্টার ইবিচু এবং তার মূল জীবনের গল্প।
অন্য অক্ষরগুলি কৈনচী, মা কুন এবং মিস। হানবাটকি (প্রকৃত নাম ওয়াতনাবে), তাদের গোসজিনাসামের বন্ধু। কওনাচি গসজিনাসামের বন্ধু, কিন্তু তিনি অলস, বিচলিত, এবং তিনি pachinko এবং পরিতৃপ্তি চাই তিনি অন্য মহিলার সঙ্গে একটি ঘটনা অনেকবার ছিল, কিন্তু এবিচু পাওয়া। মা কুন আরও প্রেমিক এবং ইবিচুর অনুগামী। শ্রীমতি হানবাটাকি, গসজিনাসামের ভাল বন্ধু। কিন্তু সহজ এবং বিশ্বের বিষয় জানি না।
সরকারি জুবিলী উচ্চ বিদ্যালয়, সুনামগঞ্জ

সুনামগঞ্জ সরকারি জুবিলী উচ্চ বিদ্যালয় ১৮৮৭ ইংরেজি সনে স্থাপিত ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ । বিদ্যালয়ের উত্তরে সুরমা নদী,লঞ্চঘাট, দক্ষিণে রাজগোবিন্দ সরকারি প্রাথমিক বিদ্যালয়, সুনামগঞ্জ পৌরসভা, পূর্বে বালুর মাঠ(উক্ত বিদ্যালয়ের খেলার মাঠ),রিভারভিউ, পশ্চিমে সুনামগঞ্জ পৌর কলেজ অবস্থিত। সুনামগঞ্জ শহরের কেন্দ্রস্থলে, ডি,এস,রোডে সুরমা নদীর তীরে বিদ্যালয়টি অবস্থিত ।
স্থানীয় বিশিষ্ট ব্যক্তিদের ও তৎকালীন প্রশাসনের সহায়তায় ১৮৮৭ সালে এটি প্রতিষ্ঠিত হয়। সে বছর মহারাণী ভিক্টোরিয়ার সিংহাসন আরোহণের ৫০ বছর পূর্তি উপলক্ষে গোল্ডেন জুবিলী উদযাপিত হওয়ার কারণে স্কুলটির নামকরণে জুবিলী শব্দটি অন্তর্ভুক্ত হয়। সরকারি জুবিলী উচ্চ বিদ্যালয়কে সরকারিকরণ করা হয় ১৯২৮ সালে।
বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরি ভবনসহ ৫টি ভবন, দুটি হোস্টেল ও একটি পুকুর নিয়ে বিদ্যালয়টি ৬.৪৫ একর ভূমির উপর প্রতিষ্ঠিত। বাইরে মুসলিম ও হিন্দু ধর্মাবলম্বী ছাত্রদের জন্যে সমৃদ্ধ দুটি হোস্টেল ও একটি পুকুর। ইসলাম ধর্মাবলম্বী শিক্ষার্থীদের জন্যে রয়েছে প্রার্থনা কক্ষ। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। এর পাশে কিছুদিন আগে নতুন করে একটি বাস্কেটবল কোর্ট নির্মাণ করা হয়েছে। বিদ্যালয়ের পাশে রয়েছে উক্ত বিদ্যালয়ের খেলার মাঠ। মাধ্যমিক পর্যায়ে বিদ্যালয়টি বরাবরই সুনামগঞ্জ জেলায় শ্রেষ্ঠত্বের মর্যাদা অক্ষুণ্ন রেখে চলেছে।
সরকারি জুবিলী উচ্চ বিদ্যালয়ের প্রতিষ্ঠাকালিন প্রথম প্রধান শিক্ষক ছিলেন অশ্বিনী কুমার দে। বর্তমানে প্রধান শিক্ষকের দায়িত্বে আবু নোমান মো: শফিকুর রহমান প্রভাতী ও দিবা দুই শিফটে বিদ্যালয়ের শিক্ষা কার্যক্রম পরিচালনা করছেন। দুই শিফটের জন্য আলাদাভাবে দুজন সহকারী প্রধান শিক্ষক দায়িত্ব পালন করেন। শিক্ষকের পদ আছে ৫০টি। এখন ছাত্র সংখ্যা ১৯০০ জনের মতো। বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরিসহ পাঁচটি ভবন, বাইরে দুটি হোস্টেল ও একটি পুকুর। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। বিদ্যালয়ের সামনে রয়েছে একটি বাস্কেটবল কোর্ট। তাছাড়া একটি ব্যাটমিন্টন কোর্ট তৈরি করা হয়েছে।
সরকারি জুবিলী উচ্চ বিদ্যালয় ২০০৩ সালে জাতীয় পর্যায়ে শ্রেষ্ঠ মাধ্যমিক বিদ্যালয় নির্বাচিত হয়। ২০১১ তে শিশু একাডেমী আয়োজিত জ্ঞান জিজ্ঞাসা প্রতিযোগিতায় জাতীয় পর্যায়ে প্রথম হয়। ২০১১ তে সিলেট শিক্ষা বোর্ডে ১০ম স্থান এবং ২০১২ তে ১৯তম স্থান অধিকার করে। ২০১১ সালে বিদ্যালয়ের একজন কাব স্কাউট ‘প্রধানমন্ত্রী’ এ্যাওয়ার্ড লাভ করে। তাছাড়া প্রতিবছর শিক্ষার্থীরা আঞ্চলিক ও জাতীয় পর্যায়ে ক্রীড়া ও সংস্কৃতিসহ বিভিন্ন প্রতিযোগিতায় অংশ নিয়ে কৃতিত্ব অর্জন করে আসছে। এসএসসি পরীক্ষা ২০২২ এ জেলায় প্রথম স্থান অর্জন করে।
৫|নাহিদ আহমদ
খুলনা সরকারি মহিলা কলেজ

খুলনা সরকারি মহিলা কলেজ (পূর্বনাম: রাজেন্দ্র কুমার মহিলা কলেজ) খুলনার একটি সরকারি মহাবিদ্যালয়। এখান থেকে উচ্চ মাধ্যমিক স্কুল সার্টিফিকেট দেওয়া হয়, ডিগ্রী পাস কোর্স,সম্মান কোর্স এবং এছাড়াও ২ বছর মাস্টার কোর্স। এটি খুলনার সবচেয়ে প্রাচীনতম মহিলা কলেজ।
খুলনা সরকারি মহিলা কলেজ ১৮ ই জুলাই ১৯৪০ সালে প্রতিষ্ঠিত হয় ইন্টারমিডিয়েট কলেজ হিসেবে রায় বাহাদুর মহেন্দ্র কুমার ঘোষের হাতে রাজেন্দ্র কুমার মহিলা কলেজ। তারপর ১৯৬৪ সালে, যোগ করা হয় ডিগ্রী (পাস) এবং অনার্স কোর্স।
আরব চৌধুরী

আরব চৌধুরী হলো একজন ভারতীয় অভিনেতা এবং মডেল। তিনি সেরা পরিচিত পুরাণ টিভি ধারাবাহিক "মহাভারত"-এ ভীষ্ম এবং ইস্ পেয়ার কো কেয়া নাম দু?...এ্যকবার বার ফির-এ ইন্দ্রজিৎ ভূমিকার জন্য। তিনি জয়পুর থেকে।
জয়প্রকাশ নারায়ণ আন্তর্জাতিক বিমানবন্দর

জয় প্রকাশ নারায়ণ আন্তর্জাতিক বিমানবন্দর (আইএটিএ: পিএটি, আইসিএও: ভিইপিটি) ভারতের বিহার রাজ্যের রাজধানী পাটনা শহর থেকে ৫ কিলোমিটার (২.৭ মাইল) দক্ষিণ-পশ্চিমে অবস্থিত। এটি ভারতের ১৬ তম বৃহত্তম বিমানবন্দর এবং ২০১৬-১৭ সালে বার্ষিক যাত্রী পরিবহনের পরিমাণ ৩২ শতাংশ বৃদ্ধি পেয়েছে। পাটনা বিমানবন্দরের কাছে ১৩ একর জমিতে একটি বিশ্বমানের দুই তলা টার্মিনাল ভবন (টার্মিনাল বিল্ডিং) নির্মাণের জন্য ব্যবহার করা হবে এবং পরিবর্তে পাটনার আনিসাবাদে ১১.৩৫ একর জমি বিহার সরকারকের কাছে স্থানান্তর করবে ভারতের বিমানবন্দর কর্তৃপক্ষ। ভারতীয় বিমানবন্দর কর্তৃপক্ষ (এএআই) অন্তত ২০৩৫ সাল পর্যন্ত বিমান পরিবহন বজায় রাখার জন্য টার্মিনাল প্রসারিত করার প্রস্তাব দেয় এবং যা প্রতিবছর ৩০ লাখ যাত্রীকে পরিচালনা করবে। একটি নতুন টার্মিনাল ভবন নির্মাণ করা হবে এবং স্কাইওয়াকের মাধ্যমে বিদ্যমান ভবনের সাথে সংযুক্ত করা হবে। এ ছাড়াও, এএআই পাটনা থেকে ২০ কিলোমিটার দূরে বিহতা এয়ার ফোর্স স্টেশনে একটি বেসামরিক বিমান পরিচালনা কেন্দ্র গড়ে তুলতে পরিকল্পনা করেছে, যাতে বিমান ঘাঁটিকে বৃহত্ত বিমানের জন্য প্রস্তুত করা যায়। অক্টোবরে ২০১৬ সালে, বিহার মন্ত্রিসভা পাটনা মাস্টার প্ল্যানকে অনুমোদন করে, যা বিহতাতে সেনাবাহিনীর বিমান ঘাটিকে একটি নতুন বিমানবন্দর উন্নীত করার পরিকল্পনা গ্রহণ করে। বিহার সরকার নতুন বিমানবন্দর নির্মাণের জন্য ১২৬ একর জমি অধিগ্রহণ করছে। ২২৮৬ মিটার দৈর্ঘ্যের রানওয়ে বিরুদ্ধে, অবস্থান সীমাবদ্ধতার কারণে শুধুমাত্র ১,৯৫৪ মিটার দৈর্ঘ্যের রানওয়ে বিমান গ্রহণের জন্য উপলব্ধ রয়েছে। টার্মিনাল ভবন এলাকা বিদ্যমান ৭,২০০ বর্গ মিটার থেকে ৫৭,০০০ বর্গ মিটার পর্যন্ত বৃদ্ধি করা হবে। পাটনা বিমানবন্দরের নতুন টার্মিনাল ভবনটি কোনও নির্দিষ্ট সময়ে ১৪ টি উড়োজাহাজের ছয়টি এরিব্রেজস এবং একটি আড়ম্বরপূর্ণ এলাকা দিয়ে সজ্জিত একটি দুটি-তলা বিশিষ্ট কাঠামো হবে। বর্তমানে বিমানবন্দরে চারটি উড়োজাহাজ পার্ক করার ক্ষমতা রয়েছে। বিমানবন্দর এলাকা ও আইএএস ভবনে পটনা বিমানবন্দর প্রাঙ্গনে এবং তার আশেপাশের কয়েকটি বিদ্যমান ভবন সম্প্রসারণ কাজের জন্য ধ্বংসস্তূপে পরিণত হবে। পাশাপাশি আবহাওয়া কেন্দ্র এবং বিহার ফ্লাইং ক্লাব সহ বেশ কয়েকটি ইউটিলিটি ভবন স্থানান্তরিত হবে এবং বিড়লা ইনস্টিটিউট অব টেকনোলজি, পাটনা ক্যাম্পাসের পাশে একটি নতুন এ টি সি টাওয়ার নির্মাণ করা হবে।
বিমানবন্দরটি ২৬১ একর (১০৬ হে) এলাকা জুড়ে বিস্তৃত এবং গড়ে সমুদ্র পৃষ্ঠের থেকে ১৭০ ফিট (৫২ মিটার) উচ্চতায় রয়েছে। বিমানবন্দরে একটি ০৭/২৫ মনোনীত রানওয়ে রয়েছে যা পিচ পৃষ্ঠ সঙ্গে ১,৯৫৪ x ৪৫ মিটার (৬,৪১১ ফুট × ১৪৮ ফুট) দৈর্ঘ্য যুক্ত।
বেলেঘাটা বিধানসভা কেন্দ্র

বেলেঘাটা বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৬৪ নং বেলেঘাটা বিধানসভা কেন্দ্রটি কলকাতা পৌরসংস্থার ২৮, ২৯, ৩০, ৩৩, ৩৪, ৩৫, ৩৬ এবং ৫৭ নং ওয়ার্ডগুলি নিয়ে গঠিত। বেলেঘাটা বিধানসভা কেন্দ্র ২৪ নং কলকাতা উত্তর লোকসভা কেন্দ্রেরঅন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পূর্ব লোকসভা কেন্দ্রের অন্তর্গত ছিল।
ইন্ডিয়া'স নেক্সট সুপারস্টার্স

ইন্ডিয়া'স নেক্সট সুপারস্টার্স হচ্ছে একটি প্রতিভা-অনুসন্ধানীমূলক ভারতীয় রিয়্যালিটি টেলিভিশন অনুষ্ঠান। এই অনুষ্ঠানের দুইজন বিচারক হচ্ছেন করণ জোহর এবং রোহিত শেট্টি। এটি ২০১৮ সালের ১৩ জানুয়ারি হতে স্টার প্লাসের প্রচারিত হয়।
এটি অনুষ্ঠানটি একটি প্রতিভা প্রদর্শনী অনুষ্ঠান যার সাথে দুই পরিচালক করণ জোহর এবং রোহিত শেট্টির সংশ্লিষ্টতা রয়েছে। এই অনুষ্ঠানে ১২ জন ছেলে ও ১২ জন মেয়ে এক ছাদের নিচে বসবাস করতে হবে এবং দিনে দিনে তাদেরকে বিভিন্ন কাজ দেওয়া হবে এবং তাদের নিজ নিজ কর্মক্ষমতা অনুযায়ী তাদেরকে বিচার করা হবে। এই অনুষ্ঠানের দুজন বিজয়ীকে পুরস্কার হিসেবে ধর্ম প্রোডাকশন হাউসের সাথে তিনটি চলচ্চিত্রের জন্য স্বাক্ষর করা হবে।
সর্বদমন ডি ব্যানার্জী

সর্বদমন ডি. ব্যানার্জী (सर्वदमन D. बैनरजी) হলেন একজন ভারতীয় অভিনেতা। হিন্দি চলচ্চিত্র, বাংলা চলচ্চিত্র এবং তেলুগু চলচ্চিত্রে অবদানের জন্য তিনি পরিচিত । রামানন্দ সাগর এর বিখ্যাত টেলিভিশন ধারাবাহিক "কৃষ্ণ" (১৯৯৩) তে ভগবান কৃষ্ণের চরিত্রে অভিনয় তাকে অধিক পরিচিত ও জনপ্রিয় করে তোলে। তিনি আরো অনেক ছবিতে নাম ভূমিকায় করেন । যেমন "আদি শংকরাচার্য" (১৯৮৩), যা জাতীয় চলচ্চিত্র পুরস্কার - সেরা ফিচার ছবি অর্জন করে, এবং"স্বামী বিবেকানন্দ" । ১৯৮৬ সালের ছবি "সিরিভেন্নেলা"তে তিনি এক অন্ধ বাঁশি বাদকের ভূমিকা নেভান।
তিনি ১৯৬৫ সালের ১৪ই মার্চ তিনি উত্তর প্রদেশে উন্নাও-এর মগরওয়ারায় এক সম্ভ্রান্ত বাঙ্গালি ব্রাহ্মণ পরিবারে জন্মেছিলেন।তিনি কানপুরে সেন্ট. আলোসিয়াস স্কুলে পড়েন এবং পুনে ফিল্ম ইন্সটিটিউট থেকে স্নাতক ডিগ্রী লাভ করেন। বর্তমানে তিনি ঋষিকেশ-এ থাকেন। সেখানে তিনি ধ্যানযোগ শিক্ষা দিয়ে থাকেন। সম্প্রতি উত্তরাখণ্ডে তিনি একটি এনজিও সংস্থা পঙ্খকে সহায়তা করে যাচ্ছেন। যার কাজ হলো উত্তরাখণ্ডের বস্তির ২০০ জন শিশুকে বিনামূল্যে শিক্ষা প্রদান এবং ৫০ জন অনগ্রসর মহিলাকে জীবিকা নির্বাহ মূলক শিক্ষা দেয়া।
নেটফ্লিক্স

১৯৯৭ সালের ২৯ আগস্ট রিড হ্যাস্টিংস এবং মার্ক রেন্ডোল্ফ মার্কিন যুক্তরাষ্ট্রের ক্যালিফোর্নিয়া রাজ্যের স্কটস ভ্যালি শহরে বিনোদনধর্মী প্রতিষ্ঠান রূপে নেটফ্লিক্স শুরু করেন। এটি মূলত সংস্থান মিডিয়া দর্শন এবং প্রয়োজন মাফিক অনলাইন এবং ডিবিডি মেইল এর মাধ্যমে বিভিন্ন পাঠাতে দক্ষ, নেটফ্লিক্স পরবর্তীতে চলচ্চিত্র এবং ছোট পর্দার ধারাবাহিক, চলচ্চিত্র পরিচালনা-তে সম্প্রসারিত হয়, এর সাথে ইন্টারনেট ভিত্তিক অনলাইনে চলচ্চিত্রের বন্টনও চালু করে। প্রতিষ্ঠানটির সদর দফতর মার্কিন যুক্তরাষ্ট্রের ক্যালিফোর্নিয়া রাজ্যের লস গ্যাটস শহরে অবস্থিত।
নেটফ্লিক্স ২০১৩ সালে কনটেন্ট (নাটক, চলচ্চিত্র, ভিডিও) প্রযোজনা শিল্পে প্রবেশ করে, তাদের প্রথম পরিচালিত ধারাবাহিক, "হাউজ অব কার্ডস" দ্বারা আত্মপ্রকাশ করার মাধ্যমে। এরপর থেকেই চলচ্চিত্র ও টেলিভিশন ধারাবাহিক উভয়ের তৈরিতে ব্যাপকভাবে বিস্তার লাভ করে, যেখানে তারা তাদের "নেটফ্লিক্স ওরিজিনাল" শীর্ষক নিজেস্ব ধারাবাহিক, চলচ্চিত্র অনলাইন লাইব্রেরীর মাধ্যমে প্রদান করে থাকে। ২০১৬ সালে নেটফ্লিক্স আনুমানিক ১২৬ টি তাদের নিজেস্ব ধারাবাহিক এবং চলচ্চিত্র প্রকাশ করেছে, যা অন্য সব ইন্টারনেট ভিত্তিক প্রতিষ্ঠান এবং সাধারণ কোন টেলিভিশন চ্যানেলের তুলনায় অনেক বেশি।
২০১৭ সালের অক্টোবর মাসের হিসাব অনুযায়ী, সারাবিশ্বে নেটফ্লিক্সের গ্রাহকের সংখ্যা ছিল ১০৯.২৫ মিলিয়ন, এর মধ্যে শুধু মাত্র মার্কিন যুক্তরাষ্ট্রেই ৫২.৭৭ মিলিয়ন। তাদের প্রচেষ্টা নিত্য-নতুন কনটেন্ট তৈরী করা, অতিরিক্ত কনটেন্ট সমূহের যথাযথ অধিকার সুরক্ষন করা, এবং ১৯০ টি দেশের মধ্যে এর বৈচিত্রতার ফলে প্রতিষ্ঠানটি দীর্ঘমেয়াদী ঋণ নেয়া প্রতিষ্ঠান সমূহের তালিকায় তাদের ঋণের পরিমাণ বিলিয়ন ডলার ছাড়িয়েছে : যা ২০১৭ সালের সেপ্টেম্বর মাসের হিসাব অনুযায়ী ২১.৯ বিলিয়ন ডলার, এবং যা পূর্ববর্তী একই সময়ে ১৬.৮ বিলিয়ন ডলার থেকে বেড়ে বর্তমান অবস্থায় দাঁড়িয়েছে।
নেটফ্লিক্সের সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের লা গ্যাটস শহরের ১০০ উইনচেস্টার সার্কেলে অবস্থিত। এছাড়াও তাদের আরো কয়েকটি কার্যালয় রয়েছে, যেগুলো নেদারল্যান্ডস, ব্রাজিল, ইন্ডিয়া, বাংলাদেশ , জাপান এবং উত্তর কোরিয়া-তে অবস্থিত।
/ref>
নেটফ্লিক্সের সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের লা গ্যাটস শহরের ১০০ উইনচেস্টার সার্কেলে অবস্থিত। এছাড়াও তাদের আরো কয়েকটি কার্যালয় রয়েছে, যেগুলো নেদারল্যান্ডস, ব্রাজিল, ইন্ডিয়া, বাংলাদেশ , জাপান এবং উত্তর কোরিয়া-তে অবস্থিত।
এডওয়ার্ড নরম্যান বেকার

স্যার এডওয়ার্ড নরম্যান বেকার কেসিএসআই (১৮৫৭ – ১৯১৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির বিংশতম লেফটেন্যান্ট গভর্নর। তিনি ১৯০৮ সাল থেকে ১৯১১ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
এডওয়ার্ড নরম্যান বেকার ১৮৫৭ সালে জন্মগ্রহণ করেন। তার পিতার নাম আর্থার বেকার। তিনি ক্রিস্ট'স্ কলেজ, ফিঞ্চলিতে শিক্ষা লাভ করেন।
শিক্ষা সমাপ্তের পর তিনি ভারতীয় সিভিল সার্ভিসে যোগদান করেন এবং ১৮৭৮ সালে ভারতে আসেন। ১৯০৮ সাল থেকে ১৯১১ সাল পর্যন্ত তিনি বাংলার লেফটেন্যান্ট গভর্নর হিসাবে দায়িত্ব পালন করেন।
আনোয়ারুল করিম চৌধুরী

আনোয়ারুল করিম চৌধুরী (জন্ম ৫ ই ফেব্রুয়ারি ১৯৪৩) একজন বাংলাদেশি কূটনীতিক। সে দরিদ্র দেশগুলির উন্নয়ন, বিশ্ব শান্তি and নারী এবং শিশু অধিকার এর সমার্থন ও প্রচারের উপর তার কাজ এর জন্য সুপরিচিত। ২০০৫ সালে একটি ভাষণে সে বলেন: "We should not forget that when women are marginalized, there is little chance for an open and participatory society.", জাতিসংঘের শান্তির সংস্কৃতির দূত হিসেবে আসীন থাকাকালী বলেন যে, মানুষ যতদিন মানবতার একত্বকে গ্রহণ করবে ততদিন পর্যন্ত শান্তি প্রচেষ্টা ব্যর্থ হবে.
২০০২ সালে জাতিসংঘের মহাসচিব আনোয়ারুল করিম চৌধুরী কে নিম্ন-স্বল্প উন্নয়নশীল, ভূমিগ্রাহী উন্নয়নশীল দেশ এবং ক্ষুদ্র দ্বীপ উন্নয়নকারী রাজ্যগুলির জন্য প্রাক-সেক্রেটারি-জেনারেল ও উচ্চ প্রতিনিধি হিসেবে নিয়োগ দেয়।
আনোয়ারুল করিম চৌধুরি ১৯৪৩ সালে ব্রিটিশ ভারতের ঢাকা (বর্তমানে ঢাকা, বাংলাদেশে) এ জন্মগ্রহণ করেন। তিনি ঢাকা বিশ্ববিদ্যালয়ের আন্তর্জাতিক সম্পর্ক এবং সমসাময়িক ইতিহাস বিষয়ে এম. এ. ডিগ্রি লাভ করেন।
শান্তি, উন্নয়ন এবং মানবাধিকার বিষয়ক জার্নাল সমুহের নিয়মিত অবদান ছিলো। তার সাথে তিনি ছিলো একজন বক্তা।
তিনি যুক্তরাষ্ট্রের নিউ জার্সি এর সাউথ অরেঞ্জের সেটন হল বিশ্ববিদ্যালয় এর স্কুল অফ ডিপ্লোমেসি এর অধ্যাপক হিসেবে দ্বায়িত্ব পালন করেছেন।
আনোয়ারুল করিম চৌধুরি ইউ থান্ট শান্তি পুরস্কার এবং শান্তির সংস্কৃতি এর জন্য UNESCO গান্ধী গোল্ড মেডেল পেয়েছেন।
উইলিয়াম গ্রে

স্যার উইলিয়াম গ্রে কেসিএসআই (১৮১৮ – ১৫ মে ১৮৭৮) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির চতুর্থ লেফটেন্যান্ট গভর্নর। তিনি ১৮৬৭ সাল থেকে ১৮৭০ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
উইলিয়াম গ্রে ১৮১৮ সালে জন্মগ্রহণ করেন এবং ক্রিস্ট চার্চ, অক্সফোর্ডে শিক্ষা লাভ করেন। তার পিতার নাম এডওয়ার্ড গ্রে।
তিনি ১৮৬৭ সাল থেকে ১৮৭০ সাল পর্যন্ত বাংলার লেফটেন্যান্ট গভর্নর হিসাবে এবং পরবর্তীতে জ্যামাইকার গভর্নর হিসাবে দায়িত্ব পালন করেন।
কাঠের পুতুল, নতুনগ্রাম

নতুনগ্রামের কাঠের পুতুল বঙ্গীয় ঘরানার কাঠের পুতুলের জন্য বিখ্যাত। এই পুতুল দেখতে অনেকটা মিশরের মমি আকৃতির। জাতীয় স্বীকৃতিপ্রাপ্ত এই পুতুল পল্লী গ্রামে খুবই সমাদৃত। নতুন গ্রাম ভারতের পশ্চিমবঙ্গ রাজ্যের বর্ধমান জেলার কাটোয়া সব ডিভিশনের অন্তর্গত। বৈষ্ণব প্রভাবিত অগ্রদ্বীপ সন্নিহিত হওয়ায় শিল্পের সাথে বৈষ্ণবীয় ধারার নিবির সম্পর্কও রয়েছে। রাসযাত্রা, জয়দেবের মেলা ইত্যাদি সব মেলাতেই নতুনগ্রামের বিভিন্ন কাঠের পুতুলের খুব চাহিদা আছে। নতুনগ্রামের গ্রামের নানা পুতুলের মধ্যে কাঠের পেঁচা খুব বিখ্যাত। এছাড়া গৌড়নিতাই বা বর-বৌয়ের খুব সমাদর আছে। মূলত স্থানীয় সূত্রধররাই এই মূর্তি তৈরী করেন। অতীতে বর্ধমানের রাজা এই সূত্রধরদের সাহায্য করেছিলেন।
নতুন্গ্রামের সূত্রধর জাতিরা প্রথমে পাথর খোদাইয়ের কাজ করতেন। বর্ধমানের রাজার পৃষ্ঠপেকতায় পাথর খোদাইয়ের বেশ রমরমা থাকলেও পরে বর্ধমানের রাজার পতন হলে কারিগরেরা অসুবিধায় পরেন। তখন তারা পাথর খোদাইয়ের শিল্প ছেড়ে দারুশিল্প সুরু করেন। এর ফলে আকস্মিক অর্থনৈতিক পতনের ধাক্কা কিছুটা কমে।
নতুনগ্রামের কাঠের পেঁচা বিশ্ববন্দিত হলেও এই পেঁচা ছাড়াও নানা ধরনের দেবদেবীর দারু মূর্তি তৈরী হয়। মূলত এই মূর্তিগুলো গামার কাঠের তৈরী করা হয়।
লিংকন সাগর

লিংকন সাগর হল আর্কটিক সাগরের একটি জলভাগ যা শুরু হয়েছে কলাম্বিয়া কেপ, কানাডা, পশ্চিম থেকে মরিস জেসাপ কেপ, পুবে গ্রীনল্যান্ড পর্যন্ত। এই দুটো ভূখণ্ড থেকে উত্তরের সীমানা গ্রেট সার্কেল হিসেবে অভিহিত করা হয়। এটি সারা বছরই বরফ আচ্ছাদিত থাকে। আর্কটিক সাগরের সবচেয়ে পুরু সাগরের বরফ পাওয়া যায় এখানে যেগুলো হতে পারে পুরু। এর পানির গভীরতা থেকে । বেশিরভাগ সময় লিংকন সাগরের জল এবং বরফ গলে মিশে রবিসন চ্যানেলে, যা নরিস স্ট্রেইটের সবচেয়ে উত্তরের অংশ।
এই সাগরের নামকরণ করা হয় রবার্ট টড লিংকনের নাম অনুসারে। অগাস্টাস গ্রিলির ১৮৮১-১৮৮৪ সালের আর্কটিক লেডি ফ্রাংলিন বে'র যাত্রায় যিনি যুক্তরাস্ট্রের যুদ্ধ সচিব ছিলেন। 
এলার্ট, হল কানাডার সবচেয়ে উত্তরের স্টেশন এবং লিংকন সাগরের তীরবর্তী একমাত্র বসতি।
মুভিজ.কম

মুভিজ.কম হচ্ছে ফ্যান্ডাঙ্গো পরিবারের একটি ওয়েবসাইট। এটা ডিজনি থেকে ২০০৮ সালের জুন মাসে আবির্ভূত হয়। এই ওয়েবসাইটটিতে চলচ্চিত্র, আসন্ন চলচ্চিত্র, এবং থিয়েটার সম্পর্কে তথ্য মেলে। এটা "এট দ্য মুভিজ" টেলিভিশন শো'য়ের অফসিয়াল ওয়েবসাইটেরও মূল পাতা, যদিও এটার বর্তমানে আলাদা একটি ডোমেইন রয়েছে।
এটি "স্টেটলার এন্ড ওয়াল্ড্রফ: ফ্রম দ্য বেলকুনি" নামের পুরস্কার-জয়ী একটি ওয়েবশো'রও মূল পাতা ছিল, যা দ্য ম্যাপেটস দ্বারা অভিনীত একটি দ্বি-সপ্তাহিক চলচ্চিত্র পর্যালোচনা ওয়েব অনুষ্ঠান। অন্য একটি ওয়েব অনুষ্ঠান প্রয়াত ব্র্যান্ডন শান্টজ পরিচালনা করতেন এবং একটি কৌতুক চলচ্চিত্র "দ্য ডিক্যাপ্রিও কোড", "দ্য দা ভিঞ্চি কোডে" ব্যঙ্গাত্মক রূপ দিয়েছেন।
রাফ রিচার্ডসন

স্যার রাফ ডেভিড রিচার্ডসন (ইংরেজি: Ralph David Richardson; ১৯ ডিসেম্বর ১৯০২ - ১০ অক্টোবর ১৯৮৩) ছিলেন একজন ইংরেজ অভিনেতা। তিনি তার সমসাময়িক জন গিলগুড ও লরন্স অলিভিয়ের পাশাপাশি বিংশ শতাব্দীর মাঝামাঝি সময়ে ব্রিটিশ মঞ্চনাটকে কর্তৃত্ব স্থাপন করেছিলেন। তিনি তার কর্মজীবনের বেশিরভাগ সময় চলচ্চিত্রে অভিনয় করেছেন এবং ৬০টির বেশি চলচ্চিত্রে অভিনয় করেছেন। "হ্যামলেট" মঞ্চনাটকে অভিনয়ের পূর্বে তার মঞ্চ কর্মজীবনের প্রতি কোন ভাবনা ছিল না। তিনি ১৯২০ এর দশকে বার্মিংহাম রিপার্টরি থিয়েটার থেকে তার অভিনয় দক্ষতা অর্জন করেন। ১৯৩১ সালে তিনি ওল্ড ভিসে যোগ দেন এবং সেখানে তিনি শেকসপিয়রীয় চরিত্রে অভিনয় করতেন। তিনি পরের বছর গিলগুডের উত্তরসূরি হিসেবে কোম্পানিটি পরিচালনা করেন। গিলগুড তাকে মঞ্চের কার্য প্রণালি শিখিয়েছিলেন। এই কোম্পানি ছাড়ার পর ওয়েস্ট এন্ড থিয়েটার ও ব্রডওয়ে থিয়েটারে বেশ কিছু প্রধান চরিত্রে অভিনয় তাকে তারকা খ্যাতি এনে দেয়।
১৯৪০ এর দশকে তিনি অলিভিয়ে ও জন বারেলের সাথে ওল্ড ভিস কোম্পানি সহ-পরিচালনা করেন। সেখানে তার সবচেয়ে প্রসিদ্ধ চরিত্রগুলোর মধ্যে ছিল পির গিন্ট ও ফালস্টাফ। তিনি ও অলিভিয়ে ১৯৪৫ সালে ইউরোপ এই কোম্পানিটির এবং ১৯৪৬ সালে ব্রডওয়ের প্রধান চরিত্রে কাজ করেন। ১৯৫০ এর দশকে ওয়েস্ট এন্ড থিয়েটারে এবং বিভিন্ন সফলে, রিচার্ডসন আধুনিক ও ধ্রুপদী নাটকে অভিনয় করেন, যার মধ্যে রয়েছ "দি এয়ার্স", "হোম আট সেভেন", ও "থ্রি সিস্টার্স"। তিনি তার মৃত্যুর পূর্ব পর্যন্ত মঞ্চ ও চলচ্চিত্রে কাজ করে যান।
রিচার্ডসনের চলচ্চিত্র কর্মজীবন শুরু হয় ১৯৩১ সালে চলচ্চিত্রের অতিরিক্ত শিল্পী হিসেবে। তিনি পরবর্তীতে ব্রিটিশ ও মার্কিন চলচ্চিত্রে মূল ভূমিকায় কাজ শুরু করেন। তার অভিনীত উল্লেখযোগ্য চলচ্চিত্রগুলো হল "থিংস টু কাম" (১৯৩৬), "দ্য ফলেন আইডন" (১৯৪৮), "লং ডেজ জার্নি ইনটু নাইট" (১৯৬২) এবং "ডক্টর ঝিভাগো" (১৯৬৫)। তিনি ১৯৪৮ সাল থেকে তার মৃত্যু পর্যন্ত তার মঞ্চ ও চলচ্চিত্রে অভিনয়ের জন্য যুক্তরাজ্য, ইউরোপ ও যুক্তরাষ্ট্রে মনোনয়ন ও পুরস্কার লাভ করেন। রিচার্ডসন দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন, প্রথমটি "দি এয়ার্স" (১৯৪৯) ছবির জন্য এবং দ্বিতীয়টি তার অভিনীত শেষ চলচ্চিত্র "" (১৯৮৪) ছবির জন্য।
রিচার্ডসন ১৯০২ সালের ১৯ ডিসেম্বর গ্লোচেস্টারশায়ারের চেল্টেনহামে জন্মগ্রহণ করেন। তার পিতা আর্থার রিচার্ডসন এবং মাতা লিডিয়া'র (জন্মনাম রাসেল) তিন সন্তানের মধ্যে সর্বকনিষ্ঠ ছিলেন। তার পিতামাতা প্যারিসে চিত্রশিল্পী উইলিয়াম আদোলফ বোগুয়েরোর নিকট পড়াকালীন পরিচিত হন। আর্থার ১৮৯৩ সাল থেকে চেল্টেনহাম লেডিজ কলেজে কর্মরত ছিলেন।
১৯০৭ সালে তার পিতামাতা আলাদা হয়ে যান, কিন্তু কোন বিবাহ বিচ্ছেদ বা আনুষ্ঠানিকভাবে পৃথক হন নি। রিচার্ডসনের দুই বড় ভাই ক্রিস্টোফার ও অ্যামব্রোস তার পিতার সাথেই ছিলেন এবং তার মা লিডিয়া তাকে নিয়ে চলে যান। এই দম্পতির আলাদা হওয়ার প্রকাশ্য কারণ ছিল আর্থারের অধ্যয়নের জন্য লিডিয়ার ওয়ালপেপার পছন্দ। জন মিলারের জীবনী বই অনুসারে মূল কারণ যাই হোক না কেন তা জানা যায় নি। আরেকজন জীবনীকার গ্যারি ওকনর ধারণা করেন যে আর্থার রিচার্ডসন সম্ভবত বিবাহ বহির্ভূত সম্পর্কে জড়িয়ে ছিলেন।
ইন এ ল্যান্ড ফার ফ্রম হোম

ইন এ ল্যান্ড ফার ফ্রম হোম হচ্ছে সৈয়দ মুজতবা আলীর "দেশে বিদেশে" বইয়ের ইংরেজি অনুবাদ। এই বইটি বিবিসির দক্ষিণ এবং মধ্য এশিয়ার নির্বাহী সম্পাদক নাজেস আফরোজের দ্বারা অনূদিত।
এই বইটি রায়মন্ড ক্রসওয়ার্ড বুক এ্যাওয়ার্ড ২০১৬-র জন্য স্বল্পতালিকাতে স্থান পায়।
লক্ষণা

লক্ষণা ছিলেন দুুুুর্যোধন এবং ময়ূরী কন্যা।হিন্দু মহাকাব্য মহাভারতে, লক্ষণা ছিলেন দুর্যোধন এবং ভানুমতির কন্যা। তার একজন যমজ ভাই ছিল যার নাম লক্ষণ।মহাভারতে লক্ষণার শ্রীকৃষ্ণের পুত্র শাম্বের সাথে বিবাহের ঘটনা বর্ণনা করা হয়েছে।
রাণী ময়ুরীর গর্ভে দুর্যোধনের গর্ভে লক্ষ্মণার জন্ম হয়। কাছ থেকে গর্ভে তার জন্ম হয়। রূপে, গুণে অনুপমা, সর্বগুণযুক্তা, ভুবন মোহিনী ,সুলক্ষণা ,বিভূষণা বলে তার নাম রাখা হয় লক্ষণা।
তিনি যুবতী হলে দুর্যোধন লক্ষণার জন্য সম্ভাব্য স্বামী নির্ধারণের জন্য স্বয়ংবরের আয়োজন করেছিল।নারদের মুখে তার রূপ বর্ণনা শুনে শ্রীকৃষ্ণের পুত্র শাম্ব তার প্রেমে পড়েন।একাই সবার অলক্ষ্যে তিনি রথে চড়ে স্বয়ংম্বরের জন্য যাত্রা করলেন।
স্বয়ংবরে লক্ষণাকে বাইরে আনা হল। অনুপম মুখ তার যিনি শরদিন্দু(শরৎকালের স্নিগ্ধ চাঁদকেও জয় করে)। ঝলমল কুন্ডল তার, মিহির(সূর্য) যেন অধর(ঠোঁট)কে রাঙ্গিয়ে তুলেছে। ভ্রূভঙ্গে অনঙ্গ(কামদেব) জয় সম্ভব। পাখির মত চঞ্চল চক্ষু(খঞ্জন) অঞ্জনে(কাজলে) রঞ্জিত। শুকচঞ্চুর(টিয়াপাখির ঠোঁট) মত নাক, শ্রুতি(কান) গৃধিনীকেও(শকুনী) লজ্জা দেবে। বিপুল নিতম্ব গতি মরালের(রাজহাঁস) মত। চরণে রসাল কিঙ্কিণী ও নূপুর বাজে। ধূমহীন অগ্নি কিংবা বিদ্যুতে যেন এর সৃষ্টি। শিশু সূর্যের যেন উদয় হল।
তাকে দেখা মাত্র রাজারা চেতনা হারাল। স্বয়ংবরে অংশ নেওয়ার পরিবর্তে শাম্ব লক্ষ্মণাকে নিয়ে হস্তিনাপুর থেকে দ্বারকার জন্য বেরিয়ে পড়েন। বিষয়টি জানাজানির পর কৌরবরা ক্ষুব্ধ হয়ে শাম্বকে তাড়া করে। কর্ণ (মহাভারত) ইন্দ্রজাল অস্ত্র প্রয়োগ করে শাম্বকে বেঁধে ফেলল ও বন্দী করল। যা জেনে যাদবরা (শ্রীকৃষ্ণের পরিবার) তাকে মুক্ত করতে এগিয়ে আসে। যাদব ও কৌরবদের মধ্যে আত্মীয়তার সম্পর্ক থাকায় যাদবদের অন্যতম নেতা বলরাম শান্তিপূর্ণ এবং পারিবারিকভাবে সমস্যার সমাধান করতে হস্তিনাপুর যান। হস্তিনাপুর গিয়ে বলরাম বলেছিলেন যে মথুরার যাদবদের রাজা উগ্রসেন শাম্বকে মুক্তি দিতে অনুরোধ করেছেন। কৌরবরা সেই অনুরোধ প্রত্যাখ্যান করেছিল। উপরন্তু কৌরবরা বলরামকে অপমান করেছিল। এতে বলরাম ক্ষুব্ধ হন। তিনি সর্বদা বহন করা হল বা লাঙ্গল দিয়ে গঙ্গায় নিক্ষেপ করার জন্য হস্তিনাপুর শহরের ভিত্তি তুলে নেন। শহর ডুবে যাবে বুঝতে পেরে কৌরবরা তৎক্ষণাৎ বলরামের কাছে ক্ষমা প্রার্থনা করল। তারপর বলরাম হস্তিনাপুর শহরটিকে তার আসল অবস্থানে রাখেন। অবশেষে শাম্ব মুক্তি পায় এবং লক্ষণার সাথে তার বিয়ে ঠিক হয়। দুর্যোধন মেয়ের বিয়েতে ৬০,০০০ হাতি, এক লক্ষ এবং ১,২০০ ঘোড়া, ৬০,০০০ রথ এবং ১০০০ মহিলা দাসী দিয়েছিলেন।শাম্ব ও লক্ষণার ১০টি ছেলে হয় যাদের মধ্যে উষ্ণিক, সুমিত্র ও বরুণ অন্যতম।
রিলা জাতীয় উদ্যান

রিলা জাতীয় উদ্যান () হল বুলগেরিয়ার সবথেকে বড় জাতীয় উদ্যান যা দেশটির দক্ষিণ-পশ্চিমাঞ্চলে রিলা পর্বতশ্রেণীতে ৮১০.৪৬কিমি² জায়গা জুড়ে বিস্তৃত। জাতীয়ভাবে গুরুত্বপূর্ণ বিভিন্ন বাস্তুতন্ত্রকে সুরক্ষিত করার লক্ষে ১৯৯২ সালের ২৪ ফেব্রুয়ারি এই উদ্যানটি প্রতিষ্ঠা করা হয়। 
রিলা জাতীয় উদ্যানের উচ্চতা ব্লাগোইভগ্রাডের নিকটে ৮০০ মিটার থেকে বলকান অঞ্চলের সর্বোচ্চ শৃঙ্গ, মুসালা চূড়ার ২৯২৫ মিটার পর্যন্ত হতে পারে। বিখ্যাত সপ্ত রিলা হ্রদ সহ এখানে ১২০টি হিমবাহ হ্রদ রয়েছে। বলকানের সবথেকে দীর্ঘতম নদী, মারিতসা এবং বুলগেরিয়ার সবথেকে দীর্ঘতম নদী, ইস্কার সহ বহু নদীর উৎস হচ্ছে এই জাতীয় উদ্যানটি।
সোফিয়া, ক্যুস্টেন্ডিল, ব্লাগোইভগ্রাড এবং পাজার্ডজিক সহ এই জাতীয় উদ্যানটি ২৮টি প্রদেশের মধ্যে ৪টি জুড়ে বিস্তৃত। এখানে পারাঙ্গালিতসা, মধ্য রিলা রিজার্ভ, ইবার এবং স্কাকাভিতসা এই চারটি প্রাকৃতিক সংরক্ষিত অঞ্চল অবস্থিত।
রিলা জাতীয় উদ্যান হল ইউরোপের সবথেকে বড় এবং সবথেকে গুরুত্বপূর্ণ সংরক্ষিত অঞ্চলের একটি। এই উদ্যানকে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) দ্বিতীয় সারির একটি উদ্যান হিসেবে তালিকাবদ্ধ করেছে। দেশটির চারটি প্রাকৃতিক সংরক্ষিত অঞ্চলের দুটিই জাতিসংঘের প্রতিনিধিত্বকারী সংরক্ষিত এলাকার তালিকায় বিদ্যমান, এবং চারটি প্রাকৃতিক সংরক্ষিত অঞ্চল ইউনেস্কোর মানব এবং জীবমণ্ডল কার্যক্রমের অধীনে ওয়ার্ল্ড নেটওয়ার্ক অফ বায়স্ফেয়ার রিজার্ভস-এ অন্তর্ভুক্ত। 
এই উদ্যানটি প্যালিআর্কটিক উষ্ণ বৃহৎপত্রধারী ও মিশ্রিত বনাঞ্চলের মধ্যে রোডোপ মোনট্যান মিশ্রিত বনের পারিপার্শ্বিক ক্ষেত্রে অবস্থিত। এই উদ্যানটি ৫৩৪.৮১ কিমি² বা পুরো এলাকার ৬৬% অংশ জুড়ে বিস্তৃত। বনটিতে প্রায় ১৪০০ প্রজাতির সংবাহী উদ্ভিদ, ২৮২ প্রজাতির মস এবং ১৩০ প্রজাতির স্বাদুপানির শৈবাল রয়েছে। 
জীববৈচিত্র্যের মধ্যে রয়েছে ৪৮ প্রজাতির স্তন্যপায়ী, ৯৯ প্রজাতির পাখি, ২০ প্রজাতির সরীসৃপ ও উভচর প্রাণী এবং ৫ প্রজাতির মাছ, এমনকি ২৯৩৪ প্রজাতির অমেরুদণ্ডী প্রানিও রয়েছে, যেগুলোর ২৮২টি স্থানিকতা প্রজাতির।
মোসলেম আল ফ্রীজ

মোসলেম আল ফ্রীজ (; জন্ম: ৮ এপ্রিল, ১৯৮৮) হচ্ছেন সৌদি আরবের একজন ফুটবলার। তিনি সৌদি পেশাদার লিগে আল-ফায়হার হয়ে খেলেন।
মাইন্ডহান্টার (টিভি ধারাবাহিক)

মাইন্ডহান্টার জো পেনহল এর তৈরি একটি অ্যামেরিকান ক্রাইম ড্রামা টেলিভিশন সিরিজ, যা জন ই. ডগলাস এবং মার্ক ওলশাকার রচিত "মাইন্ডহান্টারঃ ইনসাইড দ্য এফবিআই"'স "এলিট সিরিয়াল ক্রাইম ইউনিট " বই থেকে নেয়া হয়েছে।
ডেভিড অগিলভি

অ্যালান ডেভিড অগিলভি (; জন্ম: ৩ জুন, ১৯৫১) কুইন্সল্যান্ডের সাউথপোর্টে জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। বিশ্ব সিরিজ ক্রিকেট চলাকালে ১৯৭৭ থেকে ১৯৭৮ সময়কালে অস্ট্রেলিয়ার পক্ষে ৫ টেস্টে অংশগ্রহণের সুযোগ ঘটে তার। দলে মূলতঃ ডানহাতি ব্যাটসম্যান হিসেবে খেলতেন ডেভিড অগিলভি।
ব্রিসবেন গ্রামার স্কুলে অগিলভি অধ্যয়ন করেছেন। বিদ্যালয়ে অধ্যয়নকালে ক্রীড়াবিদ হিসেবে তিনি যথেষ্ট সুনাম কুড়ান। রাগবি, ক্রিকেট, টেনিস, অ্যাথলেটিক্স ও নৌকাচালনায় বিদ্যালয়ের প্রতিনিধিত্ব করতেন।
কুইন্সল্যান্ড স্টেট কোল্ট দলের পক্ষাবলম্বন করে খেলতেন। এরপর ১৯৭১-৭২ মৌসুমে শেফিল্ড শিল্ডে দলের সদস্য হিসেবে মনোনীত হন। কিন্তু পরবর্তী দুই মৌসুম পর্যন্ত তাকে দলের দ্বাদশ খেলোয়াড় হিসেবেই রাখা হতো। এক পর্যায়ে দলের বাইরে থাকতে হয় ও অতিথি খেলোয়াড়ের মর্যাদা হারান। তবে, ১৯৭৪-৭৫ মৌসুমে স্তরভিত্তিক ক্রিকেটে তার যথেষ্ট উত্তরণ ঘটে। ফলশ্রুতিতে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক হয় তার।
১৯৭৭-৭৮ মৌসুমে খুবই সুন্দরভাবে শুরু করেন তিনি। ভিক্টোরিয়া, পশ্চিম অস্ট্রেলিয়া ও দক্ষিণ অস্ট্রেলিয়ার বিপক্ষে উপর্যুপরী সেঞ্চুরি হাঁকান। ফলশ্রুতিতে, বিশ্ব সিরিজ ক্রিকেটে অংশ নেয়া দলের জ্যেষ্ঠ সদস্যদের বিপরীতে দূর্বলতম দলের তৃতীয় অবস্থানে রেখে সফরকারী ভারত দলের বিপক্ষে খেলার জন্য মনোনীত হন।
২ ডিসেম্বর, ১৯৭৭ তারিখে ভারতের বিপক্ষে টেস্ট অভিষেক ঘটে ডেভিড অগিলভির। ব্রিসবেনের অভিষেক হওয়া টেস্টে প্রথম ইনিংসে বেশ আগেভাগেই বিদায় নেন। তবে, দ্বিতীয় ইনিংসে অধিনায়ক বব সিম্পসনের সাথে ৯৭ রানের জুটি গড়েন। তিনি যখন মাঠে নামেন তখন দলের সংগ্রহ ছিল ৭/৩। এ রানগুলো অস্ট্রেলিয়ার জয়ে সবিশেষ ভূমিকা রাখে। দ্বিতীয় টেস্টেও ব্যাটিংয়ের ধারাবাহিকতা অব্যাহত রাখেন। প্রথম ইনিংসে নিম্নমূখী রানের খেলার পর দ্বিতীয় ইনিংসে ৪৭ রান তুলেন। ৩৩/২ থেকে দলকে ১৭২/৩-এ নিয়ে যান ও তার দল দুই উইকেটের ব্যবধানে জয় পায়। তার এ সাফল্যে উজ্জ্বীবিত হয়ে দল নির্বাচকমণ্ডলী পরবর্তী দুই টেস্টে খেলার সুযোগ দেন। তবে, তৃতীয় টেস্টে দুইবারই ব্যর্থ হন। ফলে, চতুর্থ টেস্টে দ্বাদশ ব্যক্তির ভূমিকায় অবতীর্ণ হন। পঞ্চম টেস্টে ইনিংসে আট উইকেট পতনের বিষেন বেদীর ষষ্ঠ শিকারে পরিণত হন তিনি।
শেফিল্ড শিল্ডে ডেভিড অগিলভি তার ক্রীড়াশৈলীর ধারাবাহিকতা ধরে রাখেন। মৌসুম শেষে ৫০.৬২ গড়ে ১,২১৫ রান তুলেন। কুইন্সল্যান্ডের ক্রিকেটের নিয়ম-কানুনের প্রেক্ষিতে ওয়েস্ট ইন্ডিজ সফরের জন্য তাকে দলের বাইরে রাখা হয়। তবে, কিম হিউজের অসুস্থতা ও পিটার টুহির আঘাতের কারণে তাকে বিকল্প খেলোয়াড় হিসেবে এ সফরে পরবর্তীতে অন্তর্ভুক্ত করা হয়।
গায়ানার বিপক্ষে ৪৭ রানের ইনিংস খেলেন। সিরিজের তৃতীয় টেস্টে অংশগ্রহণের সুযোগ পেলেও দুইবারই আশানুরূপ খেলেননি। এরফলে চতুর্থ টেস্টে তাকে নেয়া হয়নি। তবে, জ্যামাইকার বিপক্ষে উদ্বোধনী ব্যাটসম্যান হিসেবে সেঞ্চুরি করে বসেন। ফলশ্রুতিতে সিরিজের চূড়ান্ত ও সর্বশেষ টেস্টে তাকে আবারও দলে রাখা হয়। কিন্তু আবারও তিনি একই ঘটনার পুণরাবৃত্তি ঘটান। প্রথম ইনিংসে স্বল্প রান তোলার পর দ্বিতীয় ইনিংসে ৪০ রান তুলে দলকে জয়ের দিকে নিয়ে যান। কিন্তু, দর্শকদের আগ্রাসী মনোভাবের কারণে বেশ আগেই খেলার সমাপ্তি ঘোষণা করা হয়।
১৯৭৮-৭৯ মৌসুম থেকে তার খেলার মান পড়তির দিকে যেতে থাকে। ফলশ্রুতিতে আর তাকে অস্ট্রেলিয়া দলের পক্ষে খেলতে দেখা যায়নি। তবে, ১৯৭৯ সালে সর্বশেষ প্রথম-শ্রেণীর ক্রিকেট খেলেছেন ডেভিড অগিলভি। এরপর খেলার জগতকে বিদায় জানান তিনি। বর্তমানে তিনি শিক্ষকতা পেশায় কর্মরত। এছাড়াও, ব্রিসবেন বয়েজ কলেজে কাউন্সিলর হিসেবে রয়েছেন।
স্ন্যাপচ্যাট

স্ন্যাপচ্যাট হল একটি ছবির মাধ্যমে বার্তা আদান প্রদান এবং মাল্টিমিডিয়া ভিত্তিক মোবাইল অ্যাপলিকেশন, যেটির প্রতিষ্ঠাতারা হলেন ইভান স্পিজেল, ববি মার্ফি, এবং র‍্যাগি ব্রাউন, তারা মূলত মার্কিন যুক্তরাষ্ট্রের ক্যালিফোর্নিয়া রাজ্যে অবস্থিত স্টানফোর্ড বিশ্ববিদ্যালয়-এর প্রাক্তন ছাত্র, এবং এটি স্ন্যাপ ইনকর্পোরেশন দ্বারা উন্নীত, যেটির পুরো নাম স্ন্যাপচ্যাট ইনকর্পোরেশন।
স্ন্যাপচ্যাটের কয়েকটি প্রধান বিষয় সমূহের মধ্যে একটি হল, ছবি এবং বার্তা সমূহ প্রবেশযোগ্য হওয়ার আগ পযন্ত খুব কম সময়ের জন্য আয়ত্তাধীন থাকে। বর্তমানে মূলত অ্যাপটি এক ব্যক্তি থেকে আরেক ব্যক্তির মধ্যে ছবি আদান প্রদান থেকে বাহির হয়ে, দিনে ২৪ ঘণ্টার ঘটা সমন্তিত কালানুক্রমিক কনটেন্ট সমূহের সমাহার "স্টোরিস" নামক নতুন বৈশিষ্ট্যযুক্ত করেছে, এছাড়াও "ডিসকভার" নামক একটি বৈশিষ্ট্য যুক্ত করেছে যাতে, বিভিন্ন পন্যের ব্রান্ড সমূহ বিজ্ঞাপন-সমর্থিত সংক্ষিপ্ত আকারের বিনোদনও প্রদর্শন করে থাকে। স্ন্যাপচ্যাট সামাজিক গণমাধ্যমের জন্য একটি নতুন মোবাইল-একক দিকে প্রতিনিধিত্ব করার জন্য উল্লেখযোগ্য হয়ে ওঠেছে এবং এবং ভার্চুয়াল স্টিকার এবং উদ্দীপ্ত বাস্তবিক বস্তুর সাথে মিথস্ক্রিয় ব্যবহারকারীদের উল্লেখযোগ্য গুরুত্ব প্রদান করছে। ২০১৭ সালের মে মাসের হিসাব অনুযায়ী, স্ন্যাপচ্যাটের প্রতিদিনের সক্রিয় ব্যবহারকারীর সংখ্যা ১৬৬ মিলিয়ন।
রিচার্ড টেম্পল

স্যার রিচার্ড টেম্পল জিসিএসআই, সিআইই, পিসি, এফআরএস (৮ মার্চ ১৮২৬ – ১৫ মার্চ ১৯০২) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির ষষ্ঠ লেফটেন্যান্ট গভর্নর। তিনি স্যার জর্জ ক্যাম্পবেল'এর পর ১৮৭৪ সাল থেকে ১৮৭৭ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
তিনি ১৮৭৪ সাল থেকে ১৮৭৭ সালের জানুয়ারি মাস পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন। এই সময় তিনি ভারতবর্ষে "অভিনয় নিয়ন্ত্রণ আইন, ১৮৭৬" প্রবর্তণ করতে বিশেষ ভূমিকা পালন করেন।
অভেদানন্দ মহাবিদ্যালয়

অভেদানন্দ মহাবিদ্যালয় হল পশ্চিমবঙ্গের বীরভূম জেলার সাঁইথিয়ায় অবস্থিত একটি কলেজ। ১৯৬৪ সালে প্রতিষ্ঠিত এই কলেজটি বর্ধমান বিশ্ববিদ্যালয় কর্তৃক অনুমোদিত। এই কলেজে কলা, বিজ্ঞান ও বাণিজ্য বিভাগে শিক্ষাদান করা হয়। স্বামী অভেদানন্দের শিষ্য স্বামী সত্যানন্দ সাঁইথিয়া ও পার্শ্ববর্তী গ্রামাঞ্চলে উচ্চশিক্ষা বিস্তারের সুবিধার্থে এই কলেজটি প্রতিষ্ঠা করেছিলেন।
অভেদানন্দ মহাবিদ্যালয়ে নিম্নলিখিত বিভাগগুলিতে শিক্ষাদান করা হয়:
কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।
পৌষ আগলানো গান

পৌষ আগলানো গান হল বাংলার নিজস্ব এক লোকসঙ্গীত। পশ্চিমবঙ্গের বর্ধমান ও বাঁকুড়া জেলায় পৌষ সংক্রান্তির পূর্বরাত্রে কৃষক পরিবারগুলিতে এই গান গাওয়া হয়ে থাকে।
কৃষক সমাজে পৌষ মাসে নতুন ফসল ঘরে তোলা হয়। তাই পৌষ মাসের সঙ্গে তাদের প্রাণের সংযোগ, নাড়ির বন্ধন। এজন্য কৃষক পরিবারের মহিলারা পৌষসংক্রান্তির পূর্বরাত্রে সারারাত জেগে, শেষ রাতে বিষণ্ণ কণ্ঠে করুণ সুরে এই গান গেয়ে আকুতি জানিয়ে পৌষকে ধরে রাখার চেষ্টা করেন।
শ্বেত সাগর

শ্বেত ‍সাগর (, বা "বেলোয়ে মোর"; কারেলিয়ান ও ) হল রাশিয়ার উত্তর উপকূলে অবস্থিত একটি সাগর। মনে করা হয় পুরো সাগর রাশিয়ার জলসীমার অধীন।
এটি পশ্চিমে কারেলিয়া, উত্তরে কোলা উপদ্বীপ এবং উত্তর-পূর্বে কানিন উপদ্বীপ দ্বারা বেষ্টিত। শ্বেত সাগর পুরোটাই রাশিয়ান সার্বভৌমত্বের অধীনে এবং রাশিয়ার অভ্যন্তরীণ জলের অংশ হিসাবে বিবেচিত। প্রশাসনিকভাবে, এটি আরখানগেলস্ক এবং মুরমানস্ক ওব্লাস্ট এবং কারেলিয়া প্রজাতন্ত্রের মধ্যে বিভক্ত।
আরখানগেলস্কের প্রধান বন্দরটি সাদা সাগরে অবস্থিত। রাশিয়ার ইতিহাসের বেশিরভাগ ক্ষেত্রে এটি ছিল রাশিয়ার আন্তর্জাতিক সামুদ্রিক বাণিজ্যের মূল কেন্দ্র, খোমোগরি থেকে পোমর্স ("সমুদ্রের উপকূলবাসী") দ্বারা পরিচালিত। আধুনিক যুগে এটি একটি গুরুত্বপূর্ণ সোভিয়েত নৌ ও সাবমেরিন বেসে পরিণত হয়েছিল। শ্বেত সাগর – বাল্টিক খাল সাদা সমুদ্রকে বাল্টিক সাগরের সাথে সংযুক্ত করে।
শ্বেত সাগর চারটি সমুদ্রের মধ্যে একটি সাধারণ রঙের শর্ত অনুসারে ইংরেজিতে নামকরণ করেছে - অন্যটি কৃষ্ণ, লাল এবং হলুদ সমুদ্র।
উদয়নারায়ণপুর

উদয়নারায়ণপুর সমষ্টি উন্নয়ন ব্লক যা ভারতের পশ্চিমবঙ্গ রাজ্যের হাওড়া জেলার উলুবেড়িয়া মহকুমার একটি প্রশাসনিক বিভাগ। এর অবস্থান । এই এলাকায় একটি বিদ্যালয় এবং মহাবিদ্যালয় আছে। সরকারি ও বেসরকারি হাসপাতাল আছে। উদয়নারায়ণপুরে রয়েছে একটি পুলিশ কার্যালয়ও।
ভুরশুট রাজ্যের রাজা উদয়নারায়ণের নামে এই এলাকার নাম উদয়নারায়ণপুর হয়েছে।
উদয়নারায়ণপুর এর অবস্থান । এটি হাওড়া শহর থেকে ৪৩ কিলোমিটার দূরে অবস্থিত। উদয়নারায়ণপুর ব্লকটি ১২৪.৮০ বর্গ কিলোমিটার এলাকা। উদয়নারায়ণপুর পঞ্চায়েত সমিতির ১১ টি গ্রাম পঞ্চায়েত রয়েছে। এই সমষ্টি উন্নয়ন ব্লকের ৭৫টি বসবাসকারী গ্রাম রয়েছে। এই ব্লকের সদর দফতর উদয়নারায়ণপুর।
হাওড়া জেলা হুগলি নদীর পশ্চিমে অবস্থিত। জেলার পশ্চিমে এবং দক্ষিণে রূপনারায়ণ নদ এবং দামোদর নদ এই ব্লকের উপর বয়ে গেছে। এই জেলার ব্লক একটি পাললিক সমতল ভূমি দ্বারা গঠিত।
উদয়নারায়ণপুর ব্লকের পঞ্চায়েত সমিতির গ্রাম পঞ্চায়েতগুলি হলো: ভবানীপুর, বিদিচন্দ্রপুর, হরলী উদয়নারায়ণপুর, খিলা, রামপুর-ডিভিশুট আসন্ডা, কুরচি শিবপুর, দেবীপুর, হরিশপুর, গড়ভবানীপুর-সোনাতলা, কানুপাট মনশুকা, পাঁচারুল, সিংটি।
ভারতের ২০১১ সালের আদমশুমারি অনুযায়ী উদয়নারায়ণপুর ব্লকের মোট জনসংখ্যা ১৯০,১৮৬ জন। যার মধ্যে পুরুষ ৯৭৭৩৫(৫১%)এবং মহিলা ৯২৪৫১(৪৯%)রয়েছে। ৬ বছরের নিচে জনসংখ্যা ছিল ১৯,১২৬ জন।
২০০১ সালের আদমশুমারি অনুযায়ী উদয়নারায়ণপুর ব্লকের মোট জনসংখ্যা ছিল ১৭২০৮০জন। এর মধ্যে পুরুষ ৮৮,৪৮১জন এবং মহিলা ৮৩,৬৬৯জন রয়েছে। ১৯৯১-২০০১ দশকে উদয়নারায়ণপুর ব্লকের ৯.০৯শতাংশ জনসংখ্যা বৃদ্ধি পেয়েছে।
২০১১ সালের আদমশুমারি অনুযায়ী উদয়নারায়ণপুর ব্লকের মোট সংখ্যা ১৩৮৬১৮জন (৮১.০৫% ৬ বছর ধরে জনসংখ্যা) যার মধ্যে ৭৬,০১২ (৫৫%) পুরুষ এবং ৬২,২০৬ (৪৫%) মহিলা ছিলেন।
২০১১ সালের আদমশুমারি অনুযায়ী হাওড়া জেলার সাক্ষরতা ৭৮.৬৬%। ২০১১ সালে পশ্চিমবঙ্গে সাক্ষরতা ৭৭.০৮% ছিল। ২০১১ সালে ভারতে সাক্ষরতা ছিল ৭৪.০৪%।
২০০৩-০৪ সালে উদয়নারায়ণপুর ব্লকের ১২০ প্রাথমিক বিদ্যালয় ছিল ১৪,৯২৩জন শিক্ষার্থী, ৮৫৭জন শিক্ষার্থীর মধ্যবর্তী দুটি মাধ্যমিক বিদ্যালয়। ১২ হাজার ৬৮ জন শিক্ষার্থীর ১৫ টি উচ্চ বিদ্যালয় এবং ৭,৩০৭ জন শিক্ষার্থীর ৭ টি উচ্চ মাধ্যমিক বিদ্যালয়। এই ব্লকের ১৭৭ টি বিশেষ এবং আনুষ্ঠানিক শিক্ষার জন্য ১৯,৪৬৪ জন শিক্ষার্থী রয়েছে।
উদয়নারায়ণপুর ব্লকের ৫ টি স্বাস্থ্যকেন্দ্র, ১ টি ক্লিনিক, ৩ টি ডিসপোসারি এবং ২০০৩ সালে ১০৪ টি শয়্যা বিশিষ্ট ১ টি হাসপাতাল রয়েছে। এর মধ্যে ৩০টি পরিবার কল্যাণ কেন্দ্র রয়েছে।
বাংলা গড়

বাংলা গড় বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।
রানীশংকৈল উপজেলা থেকে প্রায় ৮ কিলোমিটার উত্তরে এবং নেকমরদ থেকে প্রায় ৫ কিলোমিটার পূর্বদিকে কাতিহার-পীরগঞ্জ উপজেলা যাওয়ার রাস্তায় বাংলা গড় অবস্থিত।এই গড়ের ভিতর দিয়েই একটি পাকা রাস্তা পীরগঞ্জ-রানীশংকৈলের সংযুক্ত।
রানীশংকৈল উপজেলার এই গড়টি বিচিত্র। উত্তর-দক্ষিণে লম্বা ও আয়তাকার। এর পূর্ব ও পশ্চিম দেয়ালের প্রত্যেকটির দৈর্ঘ্য হবে ১ কিলোমিটারের চেয়ে কিছু বেশি এবং উত্তর ও দক্ষিণ দেয়াল হবে প্রায় এক কিলোমিটার। মাটির তৈরি দেয়ালগুলি এখনও প্রায় ৪ মিটার উচু এবং দেয়ালের উপরিভাগ প্রায় ৩ মিটার চওড়ী। দেয়ালগুলির বাইরে আছে প্রায় ১২ মিটার চওড়া পরিখা। এককালে সেই পরিখা খুবই গভীর ছিল বােধ হয়। কিন্তু সব পরিখা এখন ভরাট হয়ে গেছে। এই গড়ের ইটের রং ঝামা ইটের মত কালো।
এই গড়ের পশ্চিমে এক বড় নদী প্রবাহিত হত। নদীটি এখন মৃত। লোকশ্রুতি অনুসারে চাঁদ সদাগর বাড়ি ছিল এখানে। এখানেই নাকি বাসর রাতে লখিন্দরকে কাল নাগিনী দংশন করে।
গড়টির প্রাচীনত্ব নিয়ে কিছু বলা কঠিন। তবে মনে করা হয় মুসলিম শাসনের অনেক এই গড় নির্মাণ করা হয়। এই গড়ে ঝামা ইট দেখা যায়। যা কালো রঙের ও ছিদ্রযুক্ত। নেকমরদ অঞ্চল শাসকরা নিরাপত্তার জন্য গভীর অরণ্যে বাংলা গড় তৈরি করে। পরে এই গড় জনশূন্য ও পরিত্যক্ত হয়ে পড়ে।
মেছেনি খেল

মেছেনি খেল বা মেছেনি নাচ হল উত্তরবঙ্গের রাজবংশী সম্প্রদায়ের মহিলাদের গ্রামীণ লোকাচারকেন্দ্রিক নৃত্যগীত। মূলত পশ্চিমবঙ্গের জলপাইগুড়ি, কোচবিহার ও আলিপুরদুয়ার জেলায় তিস্তাবুড়ির ব্রতপূজা উপলক্ষ্যে এই নাচগান অনুষ্ঠিত হয়।
উত্তরবঙ্গের প্রধান নদী তিস্তা স্থানীয় কৃষিজীবী মানুষের কাছে জাগ্রত দেবতা। তাই বাংলা বছরের শুরুতে সারা বছরের শুভকামনায়, খরা-বন্যার হাত থেকে পরিত্রাণলাভের জন্য, নিয়মিত বৃষ্টি ও অনুকূল আবহাওয়া পাওয়ার জন্য গ্রামীণ মানুষেরা "তিস্তাবুড়ি"র পূজা করেন; পূজার আঙ্গিকগত নৃত্যগীতই "মেছেনী খেল" বা "মেছেনী নাচ" নামে পরিচিত।
রাজবংশী কৃষক মেয়েরা সজ্জিত হয়ে দলবদ্ধভাবে গ্রামে গ্রামে গিয়ে বাংলা বছরের প্রথম দিন থেকে তিস্তাবুড়ির পূজা দেওয়ার জন্য সকলকে আহ্বান জানায়। শোলার অলঙ্কারে সজ্জিত একটি ছাতা নিয়ে বাড়ি বাড়ি গিয়ে গান ও নাচ করে। একমাস ধরে এই অনুষ্ঠান চলে।
একমাস পর মূল পূজার দিনে মেয়েরা কলার খোলা দিয়ে ভেলা তৈরি করে নানা ফুল দিয়ে নানা আকারে ও রূপে তা সাজিয়ে প্রদীপ জ্বালিয়ে জলে ভাসিয়ে দেয়। পূজার উপকরণ হিসেবে থাকে ধূপ, দীপ, কলা, ভোগা (ঘি বা তেলে ভেজানো তুলো বা কাপড়ের সলতে), আতপ চাল ইত্যাদি। এরপর মেয়েরা তিস্তাবুড়ির উদ্দেশ্যে সমবেত কণ্ঠে গান করেন —
<poem>
"আজি কেনে ভূরার বাইজ মোর উঠেরে।
না জানি তিস্তা বুড়ি কোন্ ঘাটে সাজেরে।"
</poem>
এই পূজা মূলত মেয়েদের অনুষ্ঠান হলেও রাজবংশী পুরুষেরা সার্বজনীন ভাবে এতে অংশগ্রহণ করে থাকে।